**Sajtóközlemény**

Befejeződött a mini bölcsőde kialakítása az I. kerületben

2025.08.18.

Az RRF-1.1.2-21-2022-00064 számú, „Mini bölcsődével a személyre szabott környezettudatos fejlesztésért” című projekt részeként, Magyarország Helyreállítási és Ellenállóképességi Tervének keretében az Európai Unió és a Magyar Kormány 300 millió forint vissza nem térítendő támogatásával egy új bölcsőde került kialakításra Budapest I. kerületében a Budavári Önkormányzat megvalósításában.

Budapest I. Kerület Budavári Önkormányzata az RRF-1.1.2-2021 számú, Bölcsődei nevelés fejlesztése megnevezésű felhívás keretében egy felújított és átépített villaépületben három új 8 férőhelyes- összesen 24 új bölcsődei férőhelyet biztosító - bölcsődét alakított ki.

A fejlesztés eredményeként a Naphegyen, a 1016 Budapest, Dezső u. 8. szám alatt található egykori, kerületi zeneiskola épületének akadálymentesen megközelíthető átépítésével három mini bölcsőde került kialakításra földszinti bölcsődei csoportszobákkal, a szükséges kiszolgálóhelyiségekkel, a pinceszinten fejlesztő sportszobával, egy új főzőkonyhával valamint egy emeleti dolgozói pihenőszoba létrehozásával. Az udvaron új parkolók, új játszókert, valamint egy újonnan épített, akadálymentes rámpa került kialakításra. Az épület energetikai megújulását, fenntarthatóságát a teljes épületrész új külső hőszigetelése, a régi nyílászárók cseréje, napelemek telepítése a tetőn, valamint egy új hőszivattyús hőtermelő rendszer telepítése segítette.

A Budavári Önkormányzat által kialakított új bölcsőde az új férőhelyek létrehozásával hozzájárul az I. kerület társadalmi és gazdasági fenntarthatóságához a korai nevelés feltételrendszerének javításán, a társadalmi egyenlőtlenségek csökkentésén és a szülők foglalkoztatási esélyeinek növelésén keresztül. A kivitelezés során a szabványokban előírt legújabb követelményeknek megfelelő korszerű anyagokat használtunk fel, az épület teljes villamos hálózatát és épületgépészetét felújítottuk. Így a projekttel a kerületünk klímacéljainak eléréséhez is hozzájárulunk.

A kivitelezési munkálatokat a kapcsolódó közbeszerzési eljárás eredményeként nyertes T-Invest ’91 Fővállalkozó, Építőipari és Kivitelező Kft. végezte el.

A projektről bővebb információt a <https://budavar.hu/> oldalon olvashatnak.

További információ kérhető:

dr. Kapuvári Krisztina

+36-1-458-3053

kapuvari.krisztina@budavar.hu